Linas Jonauskas

Linas Jonauskas (g. 1979 m. liepos 11 d. Mažeikiuose) – Lietuvos aplinkosaugininkas, Lietuvos socialdemokratinio jaunimo sąjungos garbės pirmininkas, Aplinkos viceministras, Seimo narys. 

 Biografija 
1997 m. baigė eksperimentinę respublikinę jaunųjų lyderių ir Mažeikių Senamiesčio vidurinę mokyklą. 1998–2000 m. mokytojavo Mažeikiuose. 2000–2004 m. dirbo LR Seimo nario padėjėju-sekretoriumi. 2007 m. Vilniaus pedagoginiame universitete baigė socialinę pedagogiką. 2007 m. paskirtas LR ministro pirmininko Gedimino Kirkilo patarėju. Vėliau dirbo LR Seime, 2012 gruodžio mėn. paskirtas į Aplinkos ministerijos viceministro pareigas.

1996 m. vienas iš Mažeikių jaunimo organizacijų sąjungos įkūrėjų. Nuo 1997 m. Lietuvos socialdemokratinio jaunimo sąjungos (LSDJS) ir Lietuvos socialdemokratų partijos (LSDP) narys. 1998 m. įkūrė LSDJS Mažeikių skyrių. 1998–2000 m. išrinktas LSDJS Mažeikių skyriaus pirmininku. 2000 m. visuotiniame LSDJS suvažiavime išrinktas organizacijos vicepirmininku. 2001 m. pabaigoje išrinktas LSDJS pirmininku. 2002 m. pagal derybinį LSDJS susijungimo su Lietuvos leiboristų unija susitarimą išrinktas LSDJS pirmuoju vicepirmininku. 2003 m. išrinktas LSDJS pirmininku. 2005 m. perrinktas LSDJS pirmininku. 2007 m. ketvirtą kartą išrinktas LSDJS pirmininku. Nuo 2003 m. LSDP Prezidiumo narys. 2005 m. Lietuvos jaunimo organizacijų tarybos asamblėjoje dvejiems metams išrinktas (Valstybinės jaunimo reikalų tarybos nariu) Jaunimo reikalų tarybos prie JRD nariu. 2012–2016 m. ėjo Aplinkos viceministro pareigas. Kuravo šias sritis: gamtos apsauga, miškai, saugomos teritorijos ir kraštovaizdžio sektoriai.
Nacionalinio miškasodžio pradininkas.
2008 m. LR Seimo rinkimai – Kėdainių apygarda Nr. 43 2012 m. spalio 14 d. Lietuvos Respublikos Seimo rinkimai 

2020–2024 m. Seimo narys.

 Šaltiniai 

 Nuorodos 

 Kuriama gera tradicija – Nacionalinis susivienijimas už žalesnę Lietuvą. 
 LR Seimo rinkimai 2020. 

Kategorija:Lietuvos aplinkos viceministrai
Kategorija:Mažeikių politikai
Kategorija:Seimo nariai